Cuneiform Tablet Prague I 438
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
1 ma-na 15 GÍN KÙ.BABBAR i-dí-a-bu-um DUMU a-šùr-DUG a-na šál-maḫ DUMU dan-a-šur a-na be-a-lim i-dí-in iš-tù a-lim{ki} i-na e-lá-i-šu i-ša-qal a-ḫa-ma 1 ma-na KÙ.BABBAR ni-is-ḫa-sú wa-ṣí-sú DIRI i-dí-a-bu-um DUMU a-šùr-DUG a-na šál-maḫ DUMU dan-a-šur i-da-an-ma iš-tù a-lim{ki} i-na e-lá-i-šu 2 ma-na KÙ.BABBAR i-ša-qal ŠU.NÍGIN 3 ma-na 15 GÍN KÙ.BABBAR iš-tù a-lim{ki} i-na e-lá-i-šu lu i-na kà-ni-iš lu i-na ḫa-tim a-li e-mu-ru-šu KÙ.BABBAR šál-maḫ a-na i-dí-a-bi₄-im i-ša-qal ú šál-maḫ 1 ma-na KÙ.BABBAR a-na i-dí-a-bi₄-im i-da-an-ma i-dí-a-bu-um iš-tù a-lim{ki} i-na e-lá-i-šu 2 ma-na KÙ.BABBAR a-na šál-maḫ DUMU dan-a-šur i-dí-a-bu-um DUMU a-šùr-DUG i-ša-qal IGI ì-lí-a DUMU a-ta-a-a IGI a-lá-ḫi-im DUMU šu-lá-ba-an IGI pu-šu-ke-en₆ DUMU bu-za-zu 2 ma-na KÙ.BABBAR ṣa-ru-pá-am me-eḫ-ra-tim a-na ḫu-du-ur-lá DUMU a-šùr-ma-lik i-dí-in-ma me-ra-lí DUMU en-um-a-šur a-na ITU.KAM KÙ.BABBAR me-ra-lí a-na i-dí-a-bi₄-im DUMU a-šùr-DUG i-ša-qal šu-ma KÙ.BABBAR me-ra-lí i-na wa-aḫ-šu-ša-na a-na ša ki-ma i-dí-a-bi₄-im a-na a-bu-qar lá iš-ta-qal 3 ma-na KÙ.BABBAR iš-tù a-lim{ki} i-na e-lá-i-šu ḫu-du-ur-lá a-na i-dí-a-bi₄-im DUMU a-šùr-DUG i-ša-qal IGI ma-num-ba-lúm-a-šur DUMU en-um-a-šur IGI a-šùr-ba-ni DUMU be-lúm-na-da IGI le-dí-iš-IŠTAR a-ḫi-šu ša ḫu-du-ur-lá 1 ma-na KÙ.BABBAR ni-is-ḫa-sú wa-ṣí-sú DIRI ša-du-a-sú ša-bu i-dí-a-bu-um DUMU a-šur-DUG a-na a-lá-ḫi-im DUMU šu-lá-ba-an i-dí-in-ma a ma-lá gi₅-mì-li-šu-nu 2 ma-na KÙ.BABBAR iš-tù a-lim{ki} i-na e-lá-i-šu a-na i-dí-a-bi₄-im DUMU a-šùr-DUG a-lá-ḫu-um DUMU šu-lá-ba-an i-ša-qal IGI ì-lí-a DUMU a-ta-a-a IGI a-mur-{d}UTU DUMU be-lá-nim IGI pu-šu-ke-en₆ DUMU bu-za-zu 1 ma-na KÙ.BABBAR ṣa-ru-pá-am ša i-dí-a-bu-um DUMU a-šùr-DUG i li-bi bu-zu-ta-a DUMU lá-qé-pì-im i-šu-ú iš-tù a-lim{ki} i-na e-lá-i-šu KÙ.BABBAR i-ša-qal IGI šu-be-lim DUMU i-ší-im-sú-en₆ IGI DINGIR-mu-da-mì-iq DUMU šu-be-lim IGI PÚZUR-a-na DUMU DINGIR-na-da ITU.KAM té-i-na-tim li-mu-um DUG-a-šur DUMU ú-zu-a 1 ma-na KÙ.BABBAR ṣa-ru-pá-am i li-bi₄ šál-mì-IŠTAR DUMU {d}IŠKUR-ba-ni i-dí-a-bu-um DUMU a-šur-DUG i-šu iš-tù a-lim{ki} i-na e-lá-i-šu i-ša-qal IGI šu-be-lim DUMU i-dí-sú-en₆ IGI šál-maḫ DUMU dan-a-šur <big_gap> <gap> <big_gap> KÙ.BABBAR i-dí-<gap> <big_gap> <gap>-<gap>-DUG 1 ma-na 5 GÍN KÙ.BABBAR <gap> <big_gap> IGI a-šùr-ba-ni DUMU be-lúm-na-da IGI bu-zu-ta-a DUMU lá-qé-pì-im